
Exp. 2272/2026
CONVOCATÒRIA D’AJUTS ECONÒMICS PER A L’ESCOLARITZACIÓ D’INFANTS EN LLARS D’INFANTS PRIVADES PEL CURS 2026-2027
1. Objecte i finalitat
L'objecte d'aquesta convocatòria és l'atorgament d'ajuts econòmics, en règim de concurrència competitiva, adreçats a famílies amb infants empadronats al municipi de Tiana que, havent sol·licitat plaça a l’escola bressol municipal “El més petit de tots” per al curs 2026-2027, no hi hagin obtingut plaça per manca de vacants i hagin hagut de matricular l'infant en una llar d'infants de titularitat privada autoritzada pel Departament d’Educació.
La finalitat és col·laborar en el finançament del primer cicle d'educació infantil (0-3 anys) i compensar el greuge econòmic de la manca de plaça pública.
2. Persones beneficiàries i requisits
Es podran beneficiar d’aquests ajuts el pare, mare, tutor/a o representant legal de l'infant que compleixin els requisits següents:
· Haver sol·licitat plaça a l’Escola Bressol Municipal pel curs 2026-2027 i haver quedat en llista d'espera per manca de places.
· L'infant i la persona sol·licitant han d'estar empadronats al municipi de Tiana abans de la publicació d'aquesta convocatòria.
· L'infant ha d'estar efectivament matriculat i escolaritzat en una llar d'infants privada durant el curs objecte de la convocatòria.

3. Quantia i dotació pressupostària
· La partida total assignada a aquesta convocatòria és d’un import màxim de 24.957,07 € a càrrec de l'aplicació pressupostària 3200-48000 «Beques Àrea d’Educació” distribuït en dos exercicis 9.075,30 € de l’exercici 2026 i 15.881,77€ per a l’exercici 2027.
· Autoritzar i comprometre la despesa corresponent a l’exercici 2026 amb càrrec a l’aplicació pressupostària 3200-48000 «Beques Àrea d’Educació», per l’import que correspongui segons el càlcul definitiu dels ajuts.
· L’ajut individualitzat consistirà en l’aplicació d’un % de la quota de la llar privada/ concertada a partir de la quota escolar que els correspondria a la bressol municipal segons tarifació social distribuït en un màxim de 10 mensualitats (de setembre de 2026 a juny de 2027) per mes complet d'escolarització acreditada.
	Nivell renda fins a 14.779,50€
	159,00 €

	de 14.779,50€ fins a 29.559€
	170,00 €

	de 29.559,1€ fins a 44.338,50€
	181,00 €

	de  44.338,51€fins a 59.117,50€
	201,00 €

	 De 59.117,51€ a 73.897€
	214,00 €

	Més de   73.897,1€
	225,00 €



4. Sol·licituds i termini de presentació
· Termini: Les sol·licituds es podran presentar a partir de l'endemà de la publicació de l'extracte d'aquesta convocatòria al Butlletí Oficial de la Província (BOP), i es concreta que el període obert per sol·licitar les ajudes serà del 28 de setembre al 10 d'octubre de 2026.
· Via de presentació: Es tramitarà de forma preferent per via telemàtica a través de la seu electrònica mitjançant el tràmit específic d'ajuts escolars. També es podrà fer presencialment a l'Oficina d'Atenció Ciutadana (OAC) amb cita prèvia: https://tiana.cat/cita
5. Documentació a presentar
Per tramitar l’ajut és imprescindible aportar tota la documentació requerida; sense aquesta no es podrà fer el tràmit.
No s’acceptarà cap sol·licitud incompleta o que no adjunti els documents correctament. Si algun document no correspon al sol·licitat, la comissió d’ajuts el podrà reclamar mitjançant notificació de registre, i la família disposarà de 10 dies hàbils per lliurar-lo. En cas contrari, la sol·licitud es donarà per denegada. És obligatori disposar de correu electrònic a la sol·licitud; si no es pot contactar amb la persona interessada per aquesta via, l'ajut es denegarà automàticament.
Juntament amb el model oficial de sol·licitud correctament emplenat, caldrà adjuntar com a :
Com a documentació obligatòria:
· Còpia del DNI/NIE/Passaport de la persona sol·licitant.
· Certificat de matrícula de la llar d'infants privada / concertada, on consti l'import de la quota mensual d'escolaritat.
· Full de transferència bancària (dades bancàries d'on es vol rebre l'ingrés).
· Les rendes familiar de l’exercici 2025.
6. Criteris d’atorgament i priorització
6.1 L’ajut es concedeix per curs escolar. 
6.2 La quantia individual de l’ajut es determina com la diferència entre el preu establert per alumne a l’escola bressol municipal i el preu de la llar d’infants privada on està matriculat l’infant. 
La quantia resultant resta sotmesa als límits següents: 
a) En cap cas pot superar el preu efectivament satisfet a la llar d’infants privada. 
b) En cap cas pot superar el preu establert per l’escola bressol municipal. 
L’import definitiu es determina en funció del crèdit pressupostari disponible. 
Si el crèdit és suficient, els ajuts es concedeixen íntegrament. En cas contrari, el crèdit es distribueix de manera proporcional entre totes les sol·licituds admeses, mitjançant prorrateig. El percentatge d’aportació municipal resultarà de la suma de les puntuacions obtingudes en el barem econòmic, social i familiar. 
La comissió tècnica de valoració elevarà a l’òrgan competent, la Junta de Govern Local, la proposta de resolució degudament motivada d’acord amb els criteris d’atorgament recollit en les presents bases. 

La resolució no es podrà fer pública ni penjar-la en cap espai de consulta pública amb les dades personals, per fi de garantir el respecte i la confidencialitat de les dades de les persones sol·licitants, en el nou Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i la Correcció d’errades del Reglament (UE) núm. 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46 / CE  (DOUE L127  23.05.2018).
Per resoldre i notificar es preveu un termini de 3 mesos.

7. Resolució i notificació
El termini màxim per resoldre i notificar la resolució d'aquests ajuts serà de 1 mes des de la finalització del termini de presentació de sol·licituds. La resolució es publicarà al tauler d'anuncis corporatiu i a la web oficial municipal, substituint la notificació individual a l'efecte del que preveu l'article 45 de la Llei 39/2015.
No incórrer en cap de les prohibicions per a ser beneficiari de subvencions públiques (Article 13 de la Llei 38/2003, General de Subvencions).

